Գոհար սիմֆոնիկ նվագախումբ և երգչախումբ

**Գոհար սիմֆոնիկ նվագախումբ և երգչախումբ**, լիբանանահայ Հարութ Խաչատրյանի կողմից հիմնադրված նվագախումբ և երգչախումբ։ Հարութի եղբայրները՝ Շահե և Նառ Խաչատրյանները նույնպես աջակցում են «Գոհար»-ին։ Հիմնադրման օրից մինչև 2014 թվականը համույթը ղեկավարել է կիպրոսցի Սեպուհ Աբգարյանը, որը միաժամանակ գեղարվեստական ղեկավարն էր ու դիրիժորը http://tsayg.am/mainpage/9242-usb-gn-s-lb-.html :
Սկզբում համույթը հանդիսացել է միայն նվագախումբ, իսկ այնուհետև ընդարձակվել ու լրացվել է նաև երգչախմբով։ Ներկայումս կազմված է մոտավորապես 150 երաժիշտներից, 12-15 երգիչ-մեներգիչներից, մոտավորապես 15 պարողներից։ Նվագախումբը “Գոհար” է կոչվել հիմնադիր եղբայրների մայրիկի պատվին։

## Պատմություն
1996 թվականին Գոհար Խաչատրյանն (Խաչատուրեան) այցելում է Հայաստանի այն շրջանները, որոնք տուժել էին 1988 թվականի երկրաշարժից և որոնք դեռ գտնվում էին ոչ նպաստավոր նյութական և հոգևոր վիճակում։ Տեսնելով այդ պայմանները, նա որոշում է աշխատանքի պայմաններ ստեղծել մարդկանց համար։ 1997 թվականին նրա որդիներ Հարութ, Շահե և Նառ Խաչատրյանները Գյումրու կենտրոնում կառուցում են և 1999 թվականին ավարտին են հասցնում համալիրի կառուցումը, որտեղ բնակություն են հաստատում դեռ երկրաշարժից անօթևան մնացածները։

1999 թվականին իր աշխատանք է սկսում նաև «Գոհար» երաժշտանոցը, որտեղ աշխատում էին մոտավորապես 20 ուսուցիչներ և անվճար սովորում մոտ 100 ուսանողներ։ Երաժշտական գործինքները սովորելու տարիներին ուսանողներին տրվում էր անվճար։

## Համերգաշրջան
[thumb|«Գոհար»-ի հանդիսատեսը, ովքեր ծածանում են [Կիլիկիայի հայկական թագավորություն|Կիլիկիայի թագավորության դրոշը Ազատության հրապարակում, Երևան, 2011 թ]]
2000 թվականին հիմնադրվում է Գոհար սիմֆոնիկ նվագախումն ու երգչախումբը։ Համերգներով համույթը հանդես է գալիս ոչ միայն Հայաստանում, այլև սփյուռքահայ օջախներում ևս։ Ընդ որում, համերգներից ստացված հասույթի մեծ մասը ծախսվում է բարեգործական նպատակներով։

Համույթի անդրանիկ միջազգային ելույթը տեղի է ունենում 2002 թվականին Նիկոսիայում։ Այս նույն թվականին ելույթ են ունենում նաև Բեյրութում և Երևանում։ 2005 թվականին ելույթ են ունենում Ստամբուլում, 2006 թվականին՝ Մոսկվայում։

2003 թվականին հրատարակում են իրենց առաջին DVD ձայնասկավառակը։ Այս և շատ այլ հետագա ելույթների հասույթները ծախսվում էին բարեգործական նպատակներով, կամ էլ տեղր էին ունենում անվճար, կամ էլ ձայնասկավառակներն էին բաժանվում սփյուռքահայ գաղթօջախների կրթական հաստատություններին։

2007 թվականին «Գոհարը» մեկնում է ԱՄՆ, որտեղ ելույթ է ունենում 6 անգամ և Կանադա՝ 2 անգամ։ 2008 թվականին թողարկվում է երկրորդ այնասկավառակը՝ Ստամբուլի և Մոսկվայի ելույթների հիման վրա։

2009 թվականին Գոհարը ելույթներ և ունենում Դամասկոսում և Հալեպում, 2012 թ.-ին՝ Արգենտինայում և Ուրուգվայում։

2009 թվականին Սերժ Սարգսյանի հրամանագրով, Հայաստանի Հանրապետության անկախության հռչակման 18-րդ տարեդարձի առիթով, մշակույթի և արվեստի բնագավառում ներդրած նշանակալի ավանդի համար լիբանանահայ բարերար Գոհար Խաչատուրյանը պարգևատրվում է Մովսես Խորենացու մեդալով http://www.lragir.am/index/arm/0/society/view/29224 :

[left|thumb|«Գոհար»-ը [Լիբանանի համերգի ժամանակ, 2010 թ]]
«Գոհարի» ամենատպավորիչ ելույթներից մեկը 2011 թվականի մայիսի 28-ին Երևանի Օպերայի բակում կազմակերպված մեծ ու լուսառատ համերգն էր հայ երգիչների մասնակցությամբ, նվիրված Հայաստանի առաջին հանրապետության հռչակման տարեդարձին։ Համերգն անցավ 3D լազերային խիստ տպավորիչ շոու-ներկայացմամբ, որն իր մեծածավալությամբ և ճաշակով նոր խոսք էր հայ մշակութային իրականության մեջ։https://www.youtube.com/watch?v=h38wlORPfog&index=5&list=RDquhlxIqw_EAhttp://www.bravo.am/news/%D5%A3%D5%B8%D5%B0%D5%A1%D6%80/: Համերգին ներկա էր Ամենայն Հայոց կաթողիկող Գարեգին Բ-ն, ՀՀ նախագահ Սերժ Սարգսյանը, Լեռնային Ղարաբաղի Հանրապետության նախագահ Բակո Սահակյանը, վարչապետ Տիգրան Սարգսյանը, ԱԺ նախագահ Հովիկ Աբրահամյանը, քաղաքական բարձրաստիճան այլ պաշտոնյաներ https://www.youtube.com/watch?v=quhlxIqw_EA:

«Գոհարի» հաջողության գաղտնիքը երգերի մատուցման պարզությունն է, ժողովրդականությունը։ Նույնիսկ ամենադասական ու ծանր ստեղծագործությունը ներկայացվում է շատ պարզ ու թեթև, որից չի տուժում որակը, այդ իսկ պատճառով այն ընդունելի և հասկանալի է դառնում բոլորի կողմից։ Դրան էլ եթե ավելացվի դիրիժոր Սեպուհ Աբգարյանի անմիջականությունն ու համերգի ժամանակ մերթ ընդ մերթ դիրիժորական հարթակի թողնելն ու հանդիսատեսի առջև պարելը, պարզ է դառնում «Գոհարի» հաջողության գաղտնիքը https://www.youtube.com/watch?v=cYr7oKwAdkE&index=68&list=WL: «Գոհարի» շատ ներկայացումներ զուգակցվում են հանդիսատեսի պարով http://samarahay.ru/entertainment/armenian-music/armjanskaja-klassicheskaja-muzyka/ansambl-goar/1777.html :

## Ծանոթագրություններ

Կատեգորիա:1997 հիմնադրված երաժշտական խմբեր
Կատեգորիա:Հայկական երաժշտական խմբեր